Dié woonstel beskik oor 2 slaapkamers, 2 badkamers en 'n oopplan-kombuis, -leefarea en -eetarea. Die eerste slaapkamer het 'n koningingrootte-bed en die tweede slaapkamer het 2 enkelbeddens. Daar is 'n dubbelslaapbank in die sitarea wat ideaal is vir 2 kinders. Die eenheid het bad- en stortgeriewe.
Die oopplan-kombuis is met 'n yskas, oond, stoof en 'n mikrogolf toegerus. Daar is ook 'n skottelgoedwasser en 'n wasmasjien. Die sitarea het 'n TV met DStv en plafonwaaiers. Linne en badhanddoeke word voorsien, maar gaste moet asb. hul eie strandhanddoeke saambring.
Die woonstel het 'n beskutte stoep met buitemeubels en draagbare braaigeriewe. Die stoep lei na 'n grasperk vanwaar mens 'n lieflike see-uitsig het. Daar is parkeerplek vir 2 voertuie en die kompleks spog met 'n gemeenskaplike swembad, tennisbaan en 24 uur-sekuriteit.